Ya, an arzoù plastek a gelennan e tri skolaj : e skolajoù Kastell-Nevez-ar-Faou, Speied ha Landelo. Komañset 'm boa da zeskiñ ma micher e skol an Alre e-pad tri bloaz diouzhtu war-lerc'h ar skolaj. Goude 'm boa tapet ar c'hoñkour evit mont da studiañ ar mod da gempenn diabarzh an tiez er skol Boulle e Pariz. Ha goude bezañ labouret kalz 'm boa tapet un diplom evit dont da vezañ teknisian hag unan all (ar " C'hapet ") evit dont da vezañ kelenner. Chomet e oan e Pariz e-pad dek vloaz, adalek ma 17 vloaz betek ma 27 vloaz.